Obašašća i basanja/Počiteljem osnaženi
POČITELJEM OSNAŽENI
	
	Zadnja stanica u voznom redu vremena – Počitelj.
	
	Sići, iskrcati se s vremena, obezvremeniti se ovako udvoje u Počitelju. Slušati, odjedanput čujne, samo svoje damare.
	
	Ni svirač-vjetar na mrtvačkoj svirali Gavran-kapetanovoj vremenom ne mjeri svoju svirku. Neretvin lâz joj mjera, i on njoj.
	
	U sivom jutru iščili sinoćnji strah od Počitelja, od konačnog otpočinka.
	
	Ukaza se Počitelj kao početak, ponovni povratak vremenu.
	
	
	

Ivan Lovrenović